als_Latn dik_Latn sag_Latn
Në shtëpinë e Lavdrim Muhaxherit në fshatin Kovaçiçë të Kaçanikut shihen vetëm disa gra. Një familjare e tyre u ka kërkuar gazetarëve që të largohen nga aty, pasi që sipas saj në shtëpi nuk ndodhen burrat.
E njëjta, nuk është përgjigjur për të treguar nga kush e kanë marr lajmin për vdekjen e terroristit kosovar.
Në shtëpinë e terroristit familjarët nuk kanë vendosur karrige siç bëhet zakonisht në rastet e vdekjeve në Kosovë. Por pak minuta më parë, aty janë parë disa gra që kanë shkuar për t’i shprehur ngushëllime familjes së Lavdrim Muhaxherit.
Vrasjen e Lavdrim Muhaxherit, pak pas orës 00:00 të mesnatës të së enjtes e ka konfirmuar edhe axha i pjesëtarit të ISIS, Bajrami.
Ai njoftimin e ka bërë në Facebook, ku ka shkruar se “vëllai im ka rënë shehid”, dhe lutet që “Allahu të e pranojë atë në mesin e shehidave, pejgamerëve e njerëzve të mirë”.
als_Latn als_Latn als_Latn als_Latn als_Latn